**LECTIO V: ΕΝΑΣ "ΛΑΤΡΗΣ" ΤΟΥ ΒΙΡΓΙΛΙΟΥ**

Silius Italicus, poeta epicus, vir clarus erat. XVII (septendecim) libri eius de bello Punico secundo pulchri sunt. Ultimis annis vitae suae in Campania se tenebat. Multos in illis locis agros possidebat. Silius animum tenerum habebat. Gloriae Vergili studebat ingeniumque eius fovebat. Eum ut puer magistrum honorabat. Monumentum eius, quod Neapoli iacebat, pro templo habebat.

Ο Σίλιος Ιταλικός, o επικός ποιητής, ήταν ένδοξος άνδρας. Τα 17 βιβλία του για τον δεύτερο Καρχηδονιακό πόλεμο είναι όμορφα. Τα τελευταία χρόνια της ζωής του παρέμενε (έμενε μόνιμα) στην Καμπανία. Σε εκείνους τους τόπους κατείχε πολλούς αγρούς. Ο Σίλιος είχε ευαίσθητη ψυχή. Τη δόξα του Βιργιλίου επεδίωκε και περιέβαλλε με αγάπη το πνεύμα του. Αυτόν τον τιμούσε, όπως ο μαθητής τον δάσκαλο (τιμά). Το μνημείο του, το οποίο βρισκόταν στη Νεάπολη, το θεωρούσε σαν ναό.

**ΕΠΙΣΗΜΑΝΣΕΙΣ ΕΠΙ ΤΟΥ ΚΕΙΜΕΝΟΥ V**

**se tenebat:** η αντωνυμία se αναφέρεται στο υποκείμενο (Silius) του ρήματος (tenebat) της πρότασης «Ultimis annis…se tenebat» και επομένως έχουμε ευθεία αυτοπάθεια.

**me teneo:** παραμένω, μένω μόνιμα.

**OYΣΙΑΣΤΙΚΑ Α ΚΛΙΣΗ**

poeta -ae: αρσενικό
vita-ae: θηλυκό
Campania -ae: θηλυκό
gloria -ae: θηλυκό

**ΟΥΣΙΑΣΤΙΚΑ Β ΚΛΙΣΗ**

Silius -ii/ -i: αρσενικό (Η κλητική ενικού σχηματίζεται σε -i, με συναίρεση του -ie σε-i, [Sili]).
vir, viri: αρσενικό
liber -bri: αρσενικό
bellum -i: ουδέτερο
annus -i: αρσενικό
locus -i: αρσενικό. Στον πληθυντικό κλίνεται και ως αρσενικό loci -orum, όταν σημαίνει χωρία βιβλίου και ως ουδέτερο loca -orum, όταν σημαίνει τόπους, τοποθεσίες (ετερογενές).
animus -i: αρσενικό
ager, agri: αρσενικό
Vergilius -ii / -i: αρσενικό. (Η κλητική ενικού σχηματίζεται σε -i, με συναίρεση του -ie σε-i, [Vergili]).
ingenium -ii/ -i: ουδέτερο
puer -i: αρσενικό και θηλυκό. Εδώ είναι αρσενικό.
magister -stri: αρσενικό
monumentum -i: ουδέτερο
templum -i: ουδέτερο

**LECTIO VΙ: ΟΙ ΝΟΜΟΙ**

In ea civitate, quam leges continent, boni viri libenter leges servant. Lex enim est fundamentum libertatis, fons aequitatis. Mens et animus et consilium et sententia civitatis posita est in legibus. Ut corpora nostra sine mente, sic civitas sine lege non stat. Legum ministri sunt magistratus, legum interpretes iudices, legum denique omnes servi sumus: sic enim liberi esse possumus.

Σε αυτήν την πολιτεία, την οποία συγκρατούν οι νόμοι, οι καλοί άνδρες (πολίτες) πρόθυμα τηρούν τους νόμους. Γιατί ο νόμος είναι το θεμέλιο της ελευθερίας, η πηγή της δικαιοσύνης. Ο νους και η ψυχή και η σκέψη και η κρίση της πολιτείας βρίσκονται στους νόμους. Όπως τα σώματά μας χωρίς τον νου/πνεύμα (δεν στέκονται/υπάρχουν), έτσι και η πολιτεία χωρίς τον νόμο δεν στέκεται/υπάρχει. Οι άρχοντες είναι θεράποντες των νόμων, οι δικαστές (είναι) ερμηνευτές των νόμων και τελικά όλοι (εμείς) είμαστε υπηρέτες των νόμων: γιατί έτσι μπορούμε να είμαστε ελεύθεροι.

**ΕΠΙΣΗΜΑΝΣΕΙΣ ΕΠΙ ΤΟΥ ΚΕΙΜΕΝΟΥ VI**

**enim**: σύνδεσμος αιτιολογικός, αντιστοιχεί με τον γάρ της αρχαίας ελληνικής και άλλοτε είναι αιτιολογικός (=διότι, γιατί) και άλλοτε διασαφητικός (=δηλαδή). Εδώ είναι αιτιολογικός.

**civitate, libertatis**: τα παραπάνω ουσιαστικά σχηματίζουν τη γενική πληθυντικού και σε -um και σε -ium. (civitatum και civitatium, libertatum και libertatium).

**aequitatis**: το ουσιαστικό, ως αφηρημένη έννοια, δεν σχηματίζει κατά κανόνα πληθυντικό αριθμό.

**Ut… sic**: παραβολικός σύνδεσμος, εισάγει δευτερεύουσα παραβολική πρόταση που ενδέχεται, όπως στα αρχαία ελληνικά, να είναι ελλειπτική ως προς το ρήμα. Παραβάλλεται με τον σύνδεσμο ὡς της αρχαίας ελληνικής.

sententia -ae: θηλυκό

vir, viri: αρσενικό
fundamentum -i: ουδέτερο
animus -i: αρσενικό
consilium -ii/ -i: ουδέτερο
minister -stri: αρσενικό
servus -i: αρσενικό

|  |
| --- |
|  civitas -atis:θηλυκό. (Γενική πληθυντικού civitatum και civitatium). lex, legis: θηλυκό libertas -atis: θηλυκό. (Γενική πληθυντικού libertatum και libertatium). fons, fontis: αρσενικό. (Γενική πληθυντικού fontium). aequitas -atis: θηλυκό. (Ως αφηρημένη έννοια δεν σχηματίζει κατά κανόνα πληθυντικό αριθμό). mens, mentis: θηλυκό (Γενική πληθυντικού mentium). corpus -oris: ουδέτερο interpres -pretis: αρσενικό και θηλυκό iudex -icis: αρσενικό |